CELEX: 62007TN0045
Language: et
Date: 2007-02-16 00:00:00
Title: Kohtuasi T-45/07: 16. veebruaril 2007 esitatud hagi — Unipetrol versus komisjon

14.4.2007   
            
            
               ET
            
            
               Euroopa Liidu Teataja
            
            
               C 82/49
            
         16. veebruaril 2007 esitatud hagi — Unipetrol versus komisjon
   (Kohtuasi T-45/07)
   (2007/C 82/103)
   Kohtumenetluse keel: inglise
   Pooled
   
      Hageja: Unipetrol a.s. (Praha, Tsehhi Vabariik) (esindajad: advokaadid J. Matějček ja I. Janda)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud otsus tervikuna või osaliselt, vähemalt Unipetroli puudutavas osas;
            
         
               —
            
            
               muus osas teostada Euroopa Kohtu täielikku pädevust; ning
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja on esitanud nõude tühistada komisjoni 29. novembri 2006. aasta otsus C(2006) 5700 (lõplik) juhtumis COMP/F/38.638 — Butadieenkautšuk ja emulsioonstüreen butadieenkautšuk, milles komisjon tuvastas, et hageja koos teiste ettevõtjatega oli rikkunud EÜ artiklit 81 ja Euroopa Majanduspiirkonna lepingu artiklit 53 leppides kokku toodete sihthinnad, jagades kliendid omavahelisest konkurentsist loobumise lepingute alusel, ning vahetades hindu, konkurente ja kliente puudutavat kaubanduslikku teavet.
   Hagi toetuseks väidab hageja, et komisjon:
   
               —
            
            
               tegi hindamisvea jättes arvestamata tõendid, mille kohaselt ettevõtja Kaučuk kõigi aktsiate kuulumine hagejale oli puhtalt majanduslik, või teise võimalusena, et komisjon tegi ilmse hindamisvea jättes arvestamata tõendid, mis näitasid, et Kaučuk tegutses turul iseseisva üksusena, ilma mis tahes sekkumiseta hageja poolt Kaučuki emulsioonstüreen butadieenkautšuki müügi- ja turustamispoliitikasse; ning
            
         
               —
            
            
               rikkus õigusnorme, arvates sama käitumise süüks kaks korda erinevatele üksustele, st Kaučukile ja Kaučuki aktsionärile ehk hagejale.
            
         Ülejäänud hageja esitatud väited ja peamised argumendid on identsed või sarnased kohtuasjas T-44/07: Kaučuk v. komisjon esitatutega.